als_Latn tur_Latn bos_Latn
Mesdita e kesaj te diele ne Vincente Calderon ka qene teper e vecante. Fernando Torres u prezantua me fanellen ”los colchoneros” fillimisht para 45-mije tifozeve ne “Vicente Calderon” e me pas para mediave dhe ne syte e tij dukej qarte entuziazmi dhe emocioni qe ai ndjen per rikthimin ne shtepi. Spanjolli e nisi konferencen per shtyp me fjale bindese ku kerkon qe me kampionet e Spanjes te fitoje sa me shume tituj, dicka qe i ka munguar me pare.
“Perpara shtate vitesh u largova nga Atletico por me ne fund jam ketu. Kjo eshte nje dite shume e vecante per mua. Momenti me i veshtire ne karrieren time ishte kur kuptova se me e mira per mua dhe klubin ishte te largohesha. Pas largimit tim Atletico fitoi shume dhe u rrit si ekip. Ajo qe dua tani eshte te tregoj vlerat e mija ketu dhe te triumfoj me kete ekip.”
Ne vijim Torres beri dhe nje vleresim per Simeonen per te cilin ruan vetem fjale pozitive.
”Cholo ka qene shume i rendesishem ne karrieren time. Gjithmone ka patur besim tek une dhe kjo me ka shtuar besimin ne vete. E njoh mire, si futbollist kerkonte shume dhe mund ta imagjinoj se si eshte si trajner”.
30 vjecari rrefeu edhe perjetimin qe pati gjate finales se Championsit te 24 majit te shkuar ku Atletico humbi me rezultatin 1-4 perballe Real Madrid.
”E vuajta shume finalen e Lisbones. I kam ndjekur ndeshjet e Atleticos. I kam festuar te gjitha fitoret dhe jam trishtuar me humbjet. Real na hoqi mundesine te enderronim, ne minuten e fundit na largoi nga ajo qe kishim vite qe kerkonim, megjithate jam i sigurt se Atletico do te luftoj serish per Championsin dhe une jam ketu ti ndihmoj”.
Ne fund spanjolli e mbylli me nje falenderim per klubin, qe e ka perkrahur gjithmone.
“Me kane vleresuar gjithmone dhe me bejne te ndihem i rendesishem. Mezi pres momentin kur te zbres ne fushe dhe te luaj me fanellen e klubit tim te zemres. Falenderoj drejtuesit e klubit qe bene te mundur rikthimin tim ketu”.
als_Latn als_Latn als_Latn als_Latn als_Latn als_Latn als_Latn als_Latn